smcproject/ml-wiki-sentences huggingface dataset:
ചെളിവാഴകൃഷി
ഒരു വാഴകൃഷിരീതിയാണ് ചെളിവാഴകൃഷി .
ചെവിയൻ നത്ത് ഇംഗ്ലീഷ് വിലാസം https://ml.wikipedia.org/wiki/Indian_Scops_Owl
ചെവിയൻ നത്തിന് ഇംഗ്ലീഷിൽ Indian Scops Owl എന്നും Collared Scops Owl എന്നും പേരുകളുണ്ട്.
ശാസ്ത്രീയ നാമം Otus bakkamoena എന്നാണ്.
ഏഷ്യയുടെ തെക്കുകിഴക്കുഭാഗങ്ങളിൽ അറേബ്യ തൊട്ട് ഇന്ത്യൻ ഉപഭൂഖണ്ഡം അടക്കം ഇന്തോനേഷ്യ വരെ കാണപ്പെടുന്ന ഒരു കാട്ടുപക്ഷിയാണിത്.
നിറയെ മരങ്ങളുള്ള കാടുകളിൽ കാണുന്നു.
മരത്തിലെ പൊത്തുകളിൽ കൂടുണ്ടാക്കി മുട്ടയിടും.
3-5 വരെ മുട്ടകളാണ് ഇടുന്നത്.
ഡിസംബർ മുതൽ മേയ് വരെയാണ് മുടയിടുന്ന കാലം.
മുട്ട വിരിയാൻ 26 ദിവസം വേണം.
23-25 സെ.
ഇവയ്ക്ക് ഉയർന്നു നിൽക്കുന്ന ചെവിത്തൂവലുകളുണ്ട്.
മുകൾ വശം ചാരനിറമോ തവിട്ടു നിറമോ ആണ്.
മങ്ങിയ പുള്ളികളുണ്ട്.
അടിവശം കണ്ണുകൾ തവിട്ടു നിറമാണ്.
തെളിഞ്ഞ വരകളുമുണ്ട്.
കഴുത്തിൽ നരച്ച വലയമുണ്ട്.
ആണും പെണും ഒരു പോലെയാണ്.
പുള്ളുനത്തിന്റെ നീണ്ടവാലും ചിറകുകളും പറക്കുന്ന രീതിയും ഷിക്രയുടേതു പോലാണ്.
ചിത്രശാല രാജസ്ഥാനിലെ ഭരത്പൂർ കേവൽദേവ് ദേശീയോദ്യാനത്തിൽ രാജസ്ഥാനിലെ ഭരത്പൂരിൽ രാജസ്ഥാനിലെ ഭരത്പൂരിൽ അവലംബം
ചെല്ലോ ഇംഗ്ലീഷ് വിലാസം https://ml.wikipedia.org/wiki/Cello
വയലിൻപോലെതന്നെ വലിയ ബോ കൊണ്ട് വായിക്കുവാൻ ഉപയോഗിക്കുന്ന ഒരു സഗീതോപകരണമാണ് ചെല്ലോ .
ഒരു തന്ത്രി വാദ്യമായ ഇത് ഇറ്റാലിയൻ പദമായ വയലിൻ ചെല്ലോ എന്നതിൽ നിന്നുമാണ് രൂപം കൊണ്ടത്.
ചെല്ലോ വായിക്കുന്ന ആളെ ചെല്ലിസ്റ്റ് എന്ന് വിളിക്കുന്നു.
സോളോ വായിക്കുവാൻ ഉപയോഗിക്കുന്ന യുറോപ്യൻ ക്ലാസിക്കൽ സംഗീതോപരണമായ ഇത് ചേമ്പർ മ്യൂസിക്കിലും സിംഫണിയിലുമാണ് കൂടുതൽ ഉപയോഗിക്കുന്നത്.
ആധുനിക സിംഫണി ഓർക്കസ്ട്രയിൽ ഡബിൾ ബേസ് കഴിഞ്ഞാൽ രണ്ടാമത്തെ ഏറ്റവും വലിയ സംഗീതോപകരണമാണ് ചെല്ലോ.
വയലിൻ കുടുംബത്തിൽ ഏറ്റവും താഴത്തെ സ്വരങ്ങൾ വായിക്കുവാൻ ഉതകുന്ന ഒരു ഉപകരണമാണ് ചെല്ലോ.
മരം കൊണ്ടാണ് ഇത് നിർമ്മിക്കുന്നത്.
എന്നാൽ പല പരീഷണങ്ങളുടെയും ഭാഗമായി ഇപ്പോൾ ഫൈബർ കൊണ്ടും, അലൂമിനിയം കൊണ്ടും ഉള്ള ചെല്ലോകൾ രൂപപ്പെടുത്തിയിട്ടുണ്ട്.
ഇലക്ട്രിക്‌ ചെല്ലോകളും പിൽക്കാലത്ത്  നിലവിൽ വന്നു.
എന്നാൽ പഴയ രീതിയിലുള്ള ചെല്ലോകൾ തന്നെയാണ് വായനക്കായി ഇപ്പോഴും ഉപയോഗിച്ച് വരുന്നത്.
ചെളിയൂറ്റൽ ഇംഗ്ലീഷ് വിലാസം https://ml.wikipedia.org/wiki/Mud_Puddling മണ്ണിലിരുന്ന് പോഷണങ്ങൾ വലിച്ചെടുക്കുന്ന കിളിവാലൻ ചിത്രശലഭങ്ങൾ
ചെളിയിലും നനഞ്ഞ മണ്ണിലും ശലഭങ്ങൾ കൂട്ടത്തോടെ വന്നിരിക്കുന്ന പ്രതിഭാസമാണ് ചെളിയൂറ്റൽ (Mud Puddling).
പോഷണങ്ങൾ വലിച്ചെടുക്കാനാണ് ഇങ്ങനെ വന്നിരിക്കുന്നത്.
നനഞ്ഞ മണ്ണിലും കാഷ്ടത്തിലും ഇങ്ങനെ സാധാരാണവന്നിരിക്കുന്ന ശലഭങ്ങൾ ഉപ്പും അമിനോആസിഡും ഇങ്ങനെ വലിച്ചെടുക്കുന്നു.
വിയർത്തിരിക്കുന്ന മനുഷ്യശരീരത്തിലും ശലഭങ്ങൾ വന്നിരിക്കാറുണ്ട്.
ചില സ്പീഷ്സുകളിലെ ആൺ ശലഭങ്ങളാണ് സാധാരണ ഈ പ്രതിഭാസത്തിൽ കൂടുതൽ നിരീക്ഷിക്കാനാകുക.
ആൽബസ്ട്രോസ് , അരളിശലഭം , കടുവാശലഭം , വിലാസിനി തുടങ്ങിയ ശലഭങ്ങൾ ചെളിയൂറ്റൽ സ്വഭാവം കാണിക്കുന്ന ശലഭങ്ങളാണ്.
പുറത്തേക്കുള്ള കണ്ണികൾ Mud-puddling എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചെവി
ഓരോ ജീവിയിലും ശ്രവണശേഷിക്ക് വ്യത്യാസങ്ങളുണ്ട്.
ചില ജീവികളിൽ ചെവി  ശബ്ദതരംഗങ്ങളെ ആഗിരണം ചെയ്യുന്ന ശരീരഭാഗമാണ്.
മനുഷ്യരിൽ കേ‌ൾവിയ്ക്കു പുറമേ ശരീരത്തിന്റെ തുലനാവസ്ഥ പാലിക്കാനും ചെവി സഹായിക്കുന്നുണ്ട് .
മുയൽ , ആന തുടങ്ങിയ ജീവികളിൽ ശരീരം തണുപ്പിക്കുക എന്ന ധർമ്മവും ചെവി വഹിക്കുന്നുണ്ട് .
130 ഡെസിബെലിനേക്കാൾ കൂടുതലുള്ള ശബ്ദം ചെവിയ്ക്ക് തകരാറുണ്ടാക്കും.
ഘടന മനുഷ്യരുടെ ചെവിയുടെ ഛേദം
ചെവിക്കുട മാത്രമാണ്‌ ചെവിയുടെ പുറമേ കാണാവുന്നതെങ്കിലും സങ്കീർണ്ണങ്ങളായ ഭാഗങ്ങൾ ചെവിയ്ക്കുള്ളിലുണ്ട്.
ഈ പ്രധാന ഭാഗങ്ങൾ തലയോടിനുള്ളിൽ സം‌രക്ഷിക്കപ്പെട്ടിരിക്കുന്നു.
മനുഷ്യന്റെ കർണ്ണത്തിന്‌ ബാഹ്യകർണ്ണം, മദ്ധ്യകർണ്ണം, ആന്തരകർണ്ണം എന്ന് മൂന്നു ഭാഗങ്ങളുണ്ട്.
ബാഹ്യകർണ്ണം
ചെവിയുടെ പുറമേ കാണാവുന്ന ഭാഗമാണ് ബാഹ്യകർണ്ണം.
ചെവിക്കുട, കർണ്ണനാളം, കർണ്ണപടം എന്നിവയാണ് ബാഹ്യകർണ്ണഭാഗങ്ങൾ.
തലയ്ക്ക് പുറത്തേയ്ക്ക് പരന്നു നിൽക്കുന്ന ചെവിക്കുട എന്ന ഭാഗം ശബ്ദവീചികളെ തടഞ്ഞ് അവയെ ചെവിയ്ക്കുള്ളിലേയ്ക്ക് നയിക്കാൻ പ്രാപ്തമാണ്‌.
ചെവിയ്ക്കുള്ളിലേയ്ക്കുള്ള നാളമാണ്‌ കർണ്ണനാളം അഥവാ ശ്രവണനാളം.
കർണ്ണനാളത്തിന്റെ ഭിത്തിയിൽ മെഴുകു(ചെവിക്കായം) സ്രവിക്കുന്ന ഗ്രന്ഥികളുണ്ട്.
ഈ മെഴുക് ചെവിക്കുള്ളിൽ പ്രവേശിച്ചേയ്ക്കാവുന്ന ചെറുകീടങ്ങളേയും, ബാക്റ്റീരിയങ്ങളേയും നശിപ്പിക്കാൻ കഴിവുള്ളതാണ്‌.
ഈ നാളത്തിന്റെ പ്രവേശനദ്വാരത്തിലായി സ്ഥിതിചെയ്യുന്ന മൃദുലരോമങ്ങൾ പൊടിയും പ്രാണിയുമൊന്നും ചെവിയ്ക്കുള്ളിലേയ്ക്ക് പ്രവേശിക്കാതെ സൂക്ഷിക്കുന്നു.
കർണ്ണപടം എന്നത് ചെവിയ്ക്കുള്ളിലുള്ള ഒരു നേർത്ത സ്തരമാണ്‌.
കർണ്ണനാളത്തിനൊടുവിൽ അല്പം ചെരിഞ്ഞ് കർണ്ണപടം സ്ഥിതിചെയ്യുന്നു.
ശബ്ദതരംഗങ്ങൾ വന്നുതട്ടുമ്പോൾ കമ്പനം ചെയ്യത്തക്ക തരത്തിലാണ് കർണ്ണപടം നിലനിൽക്കുന്നത്.
മദ്ധ്യകർണ്ണം
ചെവിയിൽ പതിക്കുന്ന ശബ്ദത്തിനനുസരിച്ച് കമ്പനം ചെയ്യുന്ന മൂന്ന് അസ്ഥികളുൾപ്പെട്ട ഒരു ചെറിയ അറയെ ആണ്‌ മദ്ധ്യകർണ്ണം എന്നു വിളിക്കുന്നത്.
കർണ്ണപടവുമായി ബദ്ധപ്പെട്ടിരിക്കുന്ന ഈ മൂന്നസ്ഥികൾ കർണ്ണപടത്തെ തൊട്ട് ചുറ്റികയുടെ ആകൃതിയിലുള്ള അസ്ഥിയാണ്‌ മാലിയസ് (Malleus), മാലിയസുമായി ചേർന്ന് കാണപ്പെടുന്ന ഇൻകസ് (Incus), ഇതിനോട് ചേർന്നുള്ള കുതിരസവാരിക്കാർ കാലുറപ്പിച്ചുവെക്കുന്ന സ്റ്റിറപ്പിന്റെ ആകൃതിയിലുള്ള സ്റ്റേപിസ് (Stapes)എന്നിവയാണ്‌.
മദ്ധ്യകർണ്ണത്തെ ഗ്രസനിയുമായി ബന്ധപ്പെടുത്തുന്ന യൂസ്റ്റേഷ്യൻ നാളി എന്ന ഒരു കുഴലുണ്ട്.
കർണ്ണപടത്തിനിരുവശവുമുള്ള മർദ്ദം സമമായി നിർത്തുകയാണ്‌ യൂസ്റ്റേഷ്യൻ നാളിയുടെ ധർമ്മം.
ആന്തരകർണ്ണം
സങ്കീർണ്ണങ്ങളായ നാഡികളും , നാളികളും, സഞ്ചികകളും ചേർന്നുള്ള ഈ ഭാഗത്തെ സ്തരജാലിക (Membranous Labyrinth) എന്നും വിളിക്കാറുണ്ട്.
അസ്ഥികൊണ്ടുള്ള ഇടുങ്ങിയ അറയിൽ നിലകൊള്ളുന്ന ഈ ഭാഗം മുഴുവനും പെരിലിംഫ് (Perilymph) എന്ന ദ്രാവകം നിറഞ്ഞിരിക്കുന്നു.
വെസ്റ്റിബ്യൂൾ (Vestibule), കോക്ലിയ (Cochlea), അർദ്ധവൃത്താകാരത്തിലുള്ള മൂന്നു കുഴലുകൾ എന്നിവയാണ്‌ ആന്തരകർണ്ണത്തിലെ സ്തരജാലികയുടെ പ്രധാന ഭാഗങ്ങൾ.
വെസ്റ്റിബ്യൂൾ എന്നത് മുകളിലുള്ള യൂട്രിക്കിൾ (Utricle),താഴെയുള്ള സാക്യൂൾ (Saccule) എന്നിവ ചേർന്നതാണ്.
യൂട്രിക്കിൾ മൂന്ന് അർദ്ധവൃത്താകാരക്കുഴലുകളിലേക്കുമുള്ള ഘടനയാണ്‌.
അർദ്ധവൃത്താകാരകുഴലുകളിൽ ഒരെണ്ണം തിരശ്ചീനമായും, മറ്റുരണ്ടെണ്ണം ലംബമായും നിലകൊള്ളുന്നു.
ഇവ മൂന്നും പരസ്പരം സമകോണിലാണുള്ളത്.
ഓരോ കുഴലിന്റെയും ഒരഗ്രം ഉരുണ്ടിരിക്കുന്നു.
ഉരുണ്ടിരിക്കുന്ന അഗ്രത്തെ ആമ്പ്യുള്ള (Ampulla) എന്നു വിളിക്കുന്നു.
ആമ്പ്യൂള്ളയിൽ സം‌വേദന നാഡികൾ സ്ഥിതിചെയ്യുന്നു.
വെസ്റ്റിബ്യൂളിന്റെ സാക്യൂൾ എന്ന ഭാഗം ആന്തരകർണ്ണത്തിലെ കോക്ലിയ എന്ന ഭാഗവുമായി യോജിച്ചിരിക്കുന്നു.
ഒച്ചിന്റെ തോട് പോലുള്ള ഒരു ഭാഗമാണ്‌ കോക്ലിയ .
കോക്ലിയയുടെ മദ്ധ്യഅറയുടെ ആന്തരഭിത്തിയിൽ നിറയെ സം‌വേദ കോശങ്ങളുണ്ട്.
ഈ സംവിധാനം അതിസങ്കീർണ്ണമാണ്.
ഓർഗൻ ഓഫ് കോർട്ടി (Organ of corti) എന്ന പേരിലാണ് ഇതറിയപ്പെടുന്നത്.
ഇതുപയോഗിച്ചാണ് ശബ്ദഗ്രഹണം നടക്കുന്നത്.
ഇവയിൽ നിന്നുള്ള ആവേഗങ്ങൾ ശ്രവണനാഡിവഴി മസ്തിഷ്കത്തിലേയ്ക്ക് പ്രവഹിക്കപ്പെടുന്നു.
ബേസിലാർസ്തരം എന്ന സ്തരമാണ് കോക്ലിയയെ മൂന്ന് അറകളായി തിരിക്കുന്നത്.
മധ്യഅറയിൽ എൻഡോലിംഫ്  എന്ന ദ്രാവകവും മറ്റുരണ്ടറകളിൽ  പെരിലിംഫ് (Perilymph) എന്ന ദ്രാവകവും നിറഞ്ഞിരിക്കുന്നു.
വെസ്റ്റിബ്യൂൾ, അർദ്ധവൃത്താകാരകുഴലുകൾ, എന്നിവിടങ്ങളിലും പെരിലിംഫ് എന്ന ദ്രവം നിറഞ്ഞിരിക്കുന്നു.
കേൾവി
ശബ്ദതരംഗങ്ങൾ ചെവിക്കുള്ളിൽ പ്രവേശിച്ചാൽ കർണ്ണപടത്തെ കമ്പനം ചെയ്യിക്കും.
ഈ കമ്പനം മദ്ധ്യകർണ്ണത്തിലെ അസ്ഥിശൃംഖലവഴി കടന്ന് അണ്ഡാകാരജാലകത്തെ കമ്പനം ചെയ്യിക്കുകയും കമ്പനം പെരിലിംഫിൽ പ്രകമ്പനങ്ങൾ സൃഷ്ടിക്കുകയും ചെയ്യുന്നു.
പെരിലിംഫിലുണ്ടാകുന്ന പ്രകമ്പനങ്ങൾ കോക്ലിയയുടെ ഉള്ളിലുള്ള സം‌വേദകോശങ്ങളെ ഉദ്ദീപിപ്പിക്കുകയും അങ്ങനെയുണ്ടാകുന്ന സം‌വേദനങ്ങൾ ശ്രവണനാഡിയിലൂടെ തലച്ചോറിലെത്തുകയും ചെയ്യുന്നു.
തലച്ചോർ ഈ സം‌വേദങ്ങളെ തിരിച്ചറിയുമ്പോൾ ശബ്ദം കേൾക്കുന്നതായി അനുഭവപ്പെടുന്നു.
ഇരുചെവികളിലും ശബ്ദം എത്താനെടുത്ത സമയവ്യത്യാസം കണക്കുകൂട്ടി തലച്ചോർ‍ ശബ്ദം പുറപ്പെട്ട ദിശ കണ്ടെത്തുന്നു.
വളരെ പെട്ടെന്നു നടക്കുന്ന പ്രക്രിയകളാണിതെല്ലാം.
ചെവിയും ശരീരതുലനവും
അർദ്ധവൃത്താകാരകുഴലുകൾ, യൂട്രിക്കിൾ, സാക്യൂൾ എന്നിവ ശരീരത്തിന്റെ തുലനാവസ്ഥ നിർണ്ണയിക്കുന്നതിൽ നിർണ്ണായക പങ്ക് വഹിക്കുന്നുണ്ട്.
തലയുടെ ഏതൊരു ചലനവും അവയിൽ നിറഞ്ഞിരിക്കുന്ന ദ്രവത്തിൽ ചലനം സൃഷ്ടിക്കുന്നു.
ഈ ഭാഗങ്ങളിലെല്ലാം രോമകോശങ്ങളുണ്ട്.
ഈ രോമകോശങ്ങളുടെ അഗ്രത്തിലായി ഓടോലിത്ത് (Otolith) എന്ന കാൽസ്യം കാർബണേറ്റ് തരികൾ ഉണ്ട് .
തലയുടെ ചലനത്തിൽ ഓടോലിത്തുകൾക്ക് സ്ഥാനചലനം ഉണ്ടാവുകയും ഈ സ്ഥാനചലനം രോമകോശങ്ങൾ തിരിച്ചറിയുകയും, ബന്ധപ്പെട്ട നാഡീതന്തുക്കളെ ഉദ്ദീപിപ്പിക്കുകയും തുടർന്ന് ആ വിവരം സെറിബല്ലത്തിലെത്തുകയും ചെയ്യുന്നു.
സെറിബല്ലം കണ്ണുകൾ , പേശികൾ , സന്ധികൾ തുടങ്ങിയ ഭാഗങ്ങളിൽ നിന്നെല്ലാം വിവരങ്ങൾ ശേഖരിക്കുകയും തുലനാവസ്ഥപാലിക്കാൻ വേണ്ട തീരുമാനങ്ങൾ എടുത്ത് പേശികളിൽ എത്തിക്കുകയും ചെയ്യുന്നു.
ചെവിയിലുണ്ടാകാവുന്ന പ്രശ്നങ്ങൾ
അണുബാധയാണ്‌ ചെവിയിലുണ്ടാവുന്ന സാധാരണ പ്രശ്നം, മലിനജലത്തിൽ കുളിക്കുന്നതുമൂലമോ, ജലദോഷത്തെ തുടർന്നോ ചെവിയിൽ അണുബാധയുണ്ടായേക്കാം.
മുഖത്ത് പ്രത്യേകിച്ച് പാർശ്വഭാഗങ്ങളിൽ ഏൽക്കുന്ന ആഘാതങ്ങൾ കർണ്ണപടത്തിൽ ക്ഷതമേൽക്കാനോ, പാടേ തകർന്നു പോകാനോ കാരണമായേക്കാം, ഇത് പൂർണ്ണബധിരതയ്ക്കും കാരണമാകാറുണ്ട്.
ഉച്ചത്തിലുള്ള ശബ്ദം തുടർച്ചയായി കേൾക്കുന്നതും കർണ്ണപടത്തിനു ക്ഷതമേൽപ്പിച്ചേക്കാം.
വെർട്ടിഗോ
ചെവിയുടെ സന്തുലനാവസ്ഥയെ ബാധിക്കുന്ന രോഗമാണ് വെർട്ടിഗോ.
അവലംബം ↑ ↑ ↑ http://www.ias.ac.in/resonance/July2008/p638-647.pdf ↑ page 146,  All about human body, Addone Publishing Group ↑ http://www.absoluteastronomy.com/topics/Stapes ↑ ↑ ↑ {{ cite book }} : | first1= has generic name ( help ) CS1 maint: multiple names: authors list ( link ) ക സ തി മനുഷ്യശരീരത്തിലെ അവയവങ്ങൾ
ചെള്ളുപനി
റിക്കെറ്റ്‌സിയേസി കുടുംബത്തിൽ പെടുന്ന ഗ്രാം-നെഗറ്റീവ് α- പ്രോട്ടിയോബാക്ടീരിയം ഒറെൻഷ്യ സുസുഗാമുഷി എന്ന ബാക്ടീരിയ ശരീരത്തിൽ പ്രവേശിക്കുന്നതു മൂലമുണ്ടാകുന്ന പനിയാണ് ചെള്ളുപനി അഥവാ സ്ക്രബ് ടൈഫസ് .
ഒരിനം ടൈഫസ് പനിയാണിത്.
എലികൾ പോലുള്ള സസ്തനികളിലും ചില ഉരഗങ്ങളിലും കാണപ്പെടുന്ന ഒരു തരം ചെള്ളിലാണ് പനിക്കു കാരണമാകുന്ന ബാക്ടീരിയ വളരുന്നത്.
ഈ ചെള്ള് മനുഷ്യനെ കടിച്ചാൽ ഈ രോഗം പിടിപെടും.
കടിയേറ്റ ഭാഗത്ത് കറുപ്പുനിറം കാണാം.
കടിയേറ്റശേഷം രണ്ടാഴ്ചയ്ക്കകം രോഗലക്ഷണങ്ങൾ പ്രകടമാകും.
പനി , തലവേദന , പേശി വേദന, ചുമ , വിറയൽ ദഹന പ്രശ്നങ്ങൾ എന്നിവയാണ് സാധാരണ ലക്ഷണങ്ങൾ.
ഒ. സുത്സുഗാമുഷിയുടെ കൂടുതൽ അപകടകാരിയായ സ്ട്രെയിൻ രക്തസ്രാവത്തിനും ഇൻട്രാവാസ്കുലർ ശീതീകരണത്തിനും കാരണമാകും.
ചുണങ്ങ്, എസ്കാർ, സ്പ്ലെനോമെഗാലി, ലിംഫെഡെനോപ്പതി എന്നിവ സാധാരണ അടയാളങ്ങളാണ്.
അസുഖത്തിന്റെ ആദ്യഘട്ടത്തിൽ ല്യൂക്കോപീനിയയും അസാധാരണമായ കരൾ പ്രവർത്തനങ്ങളും സാധാരണയായി കാണപ്പെടുന്നു.
ന്യൂമോണിറ്റിസ്, എൻസെഫലൈറ്റിസ്, മയോകാർഡിറ്റിസ് എന്നിവ രോഗത്തിന്റെ അവസാനഘട്ടത്തിലാണ് സംഭവിക്കുന്നത്.
തുടക്കത്തിൽത്തന്നെ വൈദ്യസഹായം ലഭിച്ചില്ലെങ്കിൽ ശരീരത്തിന്റെ പ്രതിരോധശേഷി തകരാറിലാവുകയും ചിലപ്പോൾ മരണം സംഭവിക്കുകയും ചെയ്യും.
ഇന്ത്യയിലെ ബീഹാറിലെ അക്യൂട്ട് എൻസെഫലൈറ്റിസ് സിൻഡ്രോമിന്റെ ഏറ്റവും സാധാരണ കാരണം ഇത് ആണെന്ന് തെളിയിക്കപ്പെട്ടിട്ടുണ്ട്.
2013 ഡിസംബർ മാസത്തിൽ തെക്കൻ കേരളത്തിൽ, പ്രത്യേകിച്ചും തിരുവനന്തപുരം ജില്ലയിൽ ഈ രോഗം പടരുന്നതായി നിരീക്ഷിച്ചിരുന്നു.
കേരളത്തിൽ വ്യാപകമായി ചെള്ളുപനി റിപ്പോർട്ട് ചെയ്ത 2015 ൽ 1149 പേർക്ക് രോഗം സ്ഥിരീകരിച്ചു അതിൽ 15 പേർ മരിച്ചു.
കനത്ത സസ്യജാലങ്ങളുള്ള പ്രദേശങ്ങളിൽ കാണപ്പെടുന്ന ചില ഇനം ചെള്ളുകൾ ("ചിഗ്ഗേഴ്സ്", പ്രത്യേകിച്ച് ലെപ്റ്റോട്രോംബിഡിയം ഡിലിയൻസ് ) ആണ് സ്‌ക്രബ് ടൈഫസ് പകർത്തുന്നത്.
രോഗം ബാധിച്ച എലികളെ കടിക്കുന്ന ചെള്ളുകൾ രോഗം മറ്റ് എലികളിലേക്കും മനുഷ്യരിലേക്കും (മനുഷ്യരെ ചെള്ള് കടിക്കുമ്പോൾ) രോഗം പകർത്തുന്നു.
ചെള്ള് വഴി പകരുന്ന രോഗമായതിനാൽ കുറ്റിക്കാടുകൾ വെട്ടി തെളിക്കൽ, ചെള്ളിനെ നശിപ്പിക്കാനുള്ള സ്പ്രേയിങ്, എലിനിയന്ത്രണം എന്നിവയിലൂടെ രോഗം പ്രതിരോധിക്കാൻ കഴിയും.
ചികിത്സിച്ചില്ലെങ്കിൽ രോഗം മാരകമാകുകയും മരണത്തിന് കാരണമാകുകയും ചെയ്യും.
ആൻറിബയോട്ടിക്കുകളുടെ ഉപയോഗം മൂലം മരണങ്ങൾ 4–40% ൽ നിന്ന് 2% ൽ താഴെയായി കുറഞ്ഞു.
സാധാരണയായി ഉപയോഗിക്കുന്ന മരുന്ന് ഡോക്സിസൈക്ലിൻ അല്ലെങ്കിൽ ടെട്രാസൈക്ലിൻ ആണ്, ഇതിന് ബദലായി ഉപയോഗിക്കുന്ന മറ്റൊരു മരുന്നാണ് ക്ലോറാംഫെനിക്കോൾ.
ഡോക്സിസൈക്ലിൻ, ക്ലോറാംഫെനിക്കോൾ എന്നിവയെ പ്രതിരോധിക്കുന്ന സ്ട്രെയിൻ വടക്കൻ തായ്‌ലൻഡിൽ റിപ്പോർട്ട് ചെയ്യപ്പെട്ടിട്ടുണ്ട്.
റിഫാംപിസിൻ , അസിത്രോമൈസിൻ എന്നിവയാണ് ഇതര മരുന്നുകൾ.
കുട്ടികളിലും സ്‌ക്രബ് ടൈഫസ് ഉള്ള ഗർഭിണികളിലും ഡോക്സിസൈക്ലിൻ പ്രതിരോധം സംശയിക്കപ്പെടുമ്പോൾ അസിത്രോമൈസിൻ ഒരു ബദലാണ്.
പ്രസവവും ഗർഭം അലസലുമായി ബന്ധപ്പെട്ടിരിക്കുന്നതിനാൽ ഗർഭകാലത്ത് സിപ്രോഫ്ലോക്സാസിൻ സുരക്ഷിതമായി ഉപയോഗിക്കാൻ കഴിയില്ല.
സാധ്യമായ പ്രതികൂലത കാരണം ഡോക്സിസൈക്ലിൻ, റിഫാംപിസിൻ കോമ്പിനേഷൻ തെറാപ്പിയും ശുപാർശ ചെയ്യുന്നില്ല.
ചെവാങ് നോർഫൽ ഇംഗ്ലീഷ് വിലാസം https://ml.wikipedia.org/wiki/Chewang_Norphel
ലഡാക്ക് സ്വദേശിയായ സിവിൽ എഞ്ചിനീയറാണ് ചെവാങ് നോർഫൽ .
പന്ത്രണ്ടിലധികം കൃത്രിമ ഗ്ലേഷിയറുകൾ(ഒഴുകിനടക്കുന്ന മഞ്ഞുകട്ടി) സൃഷ്ടിച്ച ചെവാങ് 'ഐസ്മാൻ 'എന്നാണറിയപ്പെടുന്നത്.
പുരസ്കാരങ്ങൾ പത്മശ്രീ (2015) അവലംബം ↑ ↑ ↑ പുറം കണ്ണികൾ http://www.thebetterindia.com/14672/man-creates-artificial-glaciers-chewang-norphel-ladakh/#sthash.5KTzkBUY.dpuf
ജയമാലിനി ഇംഗ്ലീഷ് വിലാസം https://ml.wikipedia.org/wiki/Jayamalini
ഒരു തെന്നിന്ത്യൻ ചലച്ചിത്ര നടിയാണ് ജയമാലിനി .
തെലുഗു , തമിഴ് , മലയാളം , കന്നഡ , ഹിന്ദി ചലച്ചിത്രങ്ങളിലായി 500 ലധികം ചിത്രങ്ങളിൽ അഭിനയിച്ചിട്ടുണ്ട്.
ജയമാലിനി ജനിച്ചത്  1964 ൽ  ആന്ധ്രാപ്രദേശിലെ സുല്ലുർപേട്ട എന്ന സ്ഥലത്ത് ആണ്.
തന്റെ അഭിനയ ജീവിതം ആരംഭിച്ചത് 1978 ൽ ഷാലിമാർ എന്ന ചിത്രത്തിലൂടെയാണ്.
പിന്നീട് പല ചിത്രങ്ങളിൽ കാബറെ വേഷങ്ങളിലും ഐറ്റം നമ്പറുകളിലുമായി ഡാൻസ് വേഷങ്ങൾ ചെയ്തു.
തന്റെ അഭിനയ ജീവിതത്തിനു ശേഷം ജയമാലിനി വിവാഹം കഴിഞ്ഞ് ചെന്നൈയിൽ താമസിക്കുന്നു.
രണ്ട് പെണ്മക്കളുണ്ട്.
ജയരാജൻ
ജയരാജൻ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പി. ജയരാജൻ - രാഷ്ട്രീയപ്രവർത്തകൻ, സി.പി.എം. നേതാവ് എം.വി. ജയരാജൻ - രാഷ്ട്രീയപ്രവർത്തകൻ, സി.പി.എം. നേതാവ് പി. ജയരാജൻ -രാഷ്ട്രീയപ്രവർത്തകൻ, സി.പി.എം. നേതാവ് അജിത ജയരാജൻ - രാഷ്ട്രീയപ്രവർത്തക, സി.പി.എം. നേതാവ്, തൃശ്ശൂർ കോർപ്പറേഷൻ മേയർ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ജയഭാരതി ഇംഗ്ലീഷ് വിലാസം https://ml.wikipedia.org/wiki/Jayabharathi
മലയാളചലച്ചിത്ര മേഖലയിലെ ഒരു നടിയാണ് ജയഭാരതി .
മലയാളത്തിൽ അൻപതിലധികം ചിത്രങ്ങളിൽ അവർ അഭിനയിച്ചിട്ടുണ്ട്.
1967-ലാണ് ജയഭാരതി അഭിനയം തുടങ്ങിയത്.
ജെ. ശശികുമാർ സംവിധാനം ചെയ്ത പെൺമക്കൾ ആയിരുന്നു ജയഭാരതിയുടെ ആദ്യ സിനിമ.
ആദ്യകാ‍ലത്ത് ചെറിയ വേഷങ്ങളിൽ അഭിനയിച്ച ഇവർ പിന്നീട് നായിക വേഷങ്ങളിലും അഭിനയിച്ചു.
ഏറ്റവും മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം രണ്ടു തവണ നേടിയിട്ടുണ്ട്.
വിവിധ ചിത്രങ്ങളിലെ അഭിനയത്തിന് 1972-ലും മാധവിക്കുട്ടി എന്ന ചിത്രത്തിലെ അഭിനയത്തിന് 1973-ലുമാണ് ഈ പുരസ്കാരങ്ങൾ ലഭിച്ചത്.
ഏറ്റവും ഒടുവിൽ അഭിനയിച്ച ചിത്രം 1999-ൽ പുറത്തിറങ്ങിയ എഴുപുന്ന തരകൻ എന്ന ചിത്രമാണ്.
ലക്ഷ്മി ഭാരതി എന്നപേരിൽ  1954 ജൂൺ 28 ന് ശിവശങ്കരൻ പിള്ളയുടെ പുത്രിയായി അവർ ജനിച്ചു.
മലയാള നടൻ ജയൻ അവരുടെ ആദ്യ കസിൻ ആയിരുന്നു.
ചലച്ചിത്രനിർമ്മാതാവായിരുന്ന ഹരി പോത്തനെയാണ് ജയഭാരതി ആദ്യം വിവാഹം ചെയ്തത്.
അദ്ദേഹത്തിനു രണ്ടു മക്കളുള്ള സമയത്തായിരുന്നു ഈ വിവാഹം.
പിന്നീട് ഈ ബന്ധം വേർപെടുത്തി നടനായ സത്താറിനെ വിവാഹം ചെയ്തു.
എന്നാൽ ഈ ബന്ധവും പിന്നീട് വേർപിരിഞ്ഞുവെങ്കിലും അവസാനകാലം അവർ രമ്യതയിലായിരുന്നു .
1984 ൽ ജനിച്ച ക്രിഷ് ജെ. സത്താർ (ഉണ്ണികൃഷ്ണൻ) സത്താർ, ജയഭാരതി ദമ്പതികളുടെ ഏക പുത്രനാണ്.
ഇതു കൂടി കാണുക ജയഭാരതി അഭിനയിച്ച ചലച്ചിത്രങ്ങൾ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ജയഭാരതി
ജയരാജാദേവി പ്രീ ഖാനിലെ ജയരാജദേവി
ഖമർ സാമ്രാജ്യത്തിലെ ജയവർമൻ ഏഴാമന്റെ രണ്ട് ഭാര്യമാരിൽ ഒരാളാണ്‌ ജയരാജാദേവി.
ജയരാജാദേവിയെ വിവാഹം കഴിച്ച അദ്ദേഹം, ജയരാജാദേവിയുടെ  മരണശേഷം അവരുടെ  സഹോദരി ഇന്ദ്രദേവിയെ വിവാഹം കഴിച്ചു.
ജയവർമ്മനിൽ മതപരമായും അല്ലാതെയും ഏറ്റവും സ്വാധീനം ചെലുത്തിയ ഭാര്യയാണ്  ജയരാജദേവി.
പരാമർശങ്ങൾ പുറം കണ്ണികൾ ജയവർമ്മൻ ഏഴാമൻ ചരിത്രം
ജയമംഗലി കൃഷ്ണമൃഗ സങ്കേതം ഇംഗ്ലീഷ് വിലാസം https://ml.wikipedia.org/wiki/Jayamangali_Blackbuck_Reserve
ഇന്ത്യൻ സംസ്ഥാനമായ കർണ്ണാടകയിലെ തുംകൂർ ജില്ലയിൽ സ്ഥിതിചെയ്യുന്ന സങ്കേതമാണ് ജയമംഗലി കൃഷ്ണമൃഗ സംരക്ഷിത പ്രദേശം .
ഇത് തുംകൂർ ജില്ലയിലെ ഏക സംരക്ഷിത പ്രദേശമാണിത്.
കർണ്ണാടകയിലെ വടക്ക്കിഴക്കേയറ്റത്തുള്ള തുംകൂർ ജില്ലയിലെ മധുഗിരി താലൂക്കിലെ മെയ്ദനഹള്ളിയുടെ അടുത്താണിത് സ്ഥിതിചെയ്യുന്നത്.
മെയ്ദനഹള്ളി സംരക്ഷിത പ്രദേശം എന്നായിരുന്നു ഇതിന്റെ മുമ്പുള്ള പേര്.
ഇത് ഡെക്കാൺ പീഠഭൂമിയുടെ ഭാഗമാണ്.
ആന്ധ്രാപ്രദേശിലെ അനന്തപൂർ ജില്ലയുമായി അതിർത്തി പങ്കിടുന്ന പ്രദേശമാണിത്.
3.23 ചതുരശ്രകിലോമീറ്റർ പുൽമേടുകളും യൂക്കാലിപ്റ്റസ് കാടുകളും അക്കേഷ്യ മരങ്ങളും നിറഞ്ഞ പ്രദേശമാണിത്.
റാണിബെന്നൂർ കൃഷ്ണമൃഗ സങ്കേതം കഴിഞ്ഞാൽ കർണ്ണാടകയിൽ ഏറ്റവും കൂടുതൽ കൃഷ്ണമൃഗത്തിനെ കാണപ്പെടുന്ന പ്രദേശമാണിത്.
Blackbucks at Jayamangali Blackbuck Reserve Blackbuck at Jayamangali Conservation, Karnataka Blackbuck running away is it spots human intervention സ്ഥാനം
കർണ്ണാടകയിലെ മധുഗിരി പട്ടണത്തിൽ നിന്നും 23 കിലോമീറ്റർ ദൂരെയാണ് ഈ സംരക്ഷിത പ്രദേശം.
ആന്ധ്രാപ്രദേശിലെ ഹിന്ദുപൂർ പട്ടണത്തിൽ നിന്നും 20 അകലെയാണിത്.
ഈ പ്രദേശത്തിന്റെ ഭൂസ്ഥിരാങ്കം 13 44’ 20” N and 7 19’ 41” E ആണ്.
References Ameen Ahmed, Manjunath, K.R, U.V. Singh, IFS, A status survey report of the proposed Mydenahalli Blackbuck Sanctuary , 1997, Wildlife Aware Nature Club, Tumkur.
Website on grasslands of Maidenahalli and Tumkur District External links Jayamangali Blackbuck Reserve എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Blog on Maidenahalli/Jayamangali Blackbuck Area BBC - Science Nature Wildfacts - Blackbuck Sets of pictures on this area on India Nature Watch website Set 1 Set 2 Set 3 Set 4 Website of WANC Archived 2009-02-20 at the Wayback Machine .
ജയരാജ് വാര്യർ
കാരിക്കേച്ചർ- ഹാസ്യ രംഗത്തുള്ള ഒരു വ്യക്തിയാണ് ജയരാജ് വാര്യർ .
ചലച്ചിത്രങ്ങളിലും അഭിനയിച്ചിട്ടുണ്ട്.
ടെലിവിഷൻ അവതാരകനുമായ ഇദ്ദേഹം കേരളത്തിലെ തൃശ്ശൂർ സ്വദേശിയാണ്.
നാടക പ്രവർത്തനം
1982ൽ അമേച്വർ നാടകരംഗത്ത് പ്രവർത്തനം ആരംഭിച്ച ജയരാജ് വാരിയർ 84 മുതൽ ഏഴു വർഷം ജോസ് ചിറമ്മലിന്റെ നേതൃത്വത്തിലുള്ള റൂട്ട് എന്ന തിയറ്റർ ഗ്രൂപ്പിൽ നടനായിരുന്നു.
അഭിനയിച്ച പ്രധാന നാടകങ്ങൾ
വിശാഖദത്തന്റെ മുദ്രാരാക്ഷസം, ബാദൽ സർക്കാരിന്റെ ഭോമ, ഉൽപ്പൽദത്തിന്റെ സൂര്യവേട്ട, വോൾസോയിങ്കയുടെ ചതുപ്പിൽ പാർക്കുന്നവർ, ആനന്ദിന്റെ ശവഘോഷയാത്ര കാരിക്കേച്ചർ
1991 മുതലാണ് ‘കാരിക്കേച്ചർ ഷോ’ എന്ന പുതിയ ആശയവുമായി കേരളത്തിന് അകത്തും പുറത്തുമുള്ള ആയിരക്കണക്കിനു വേദികളിൽ ജയരാജ് ഏറെ ശ്രദ്ധേയനായത്.
2003 ജൂലൈയിൽ കേരള നിയമസഭയിൽ ജനപ്രതിനിധികൾക്കായി അവതരിപ്പിച്ച കാരിക്കേച്ചർ നിയമസഭയുടെ ചരിത്രത്തിലെ ആദ്യ സംഭവമായി.
ഭൂതക്കണ്ണാടി , ഒരു യാത്രാമൊഴി , കാരുണ്യം , കൊച്ചുകൊച്ചു സന്തോഷങ്ങൾ , നെയ്ത്തുകാരൻ , ആനന്ദഭൈരവി , പ്രാഞ്ചിയേട്ടൻ അന്റ് ദ സെയ്ന്റ് , ഭക്തജനങ്ങളുടെ ശ്രദ്ധയ്ക്ക് , സ്വപ്നസഞ്ചാരി , നയൻ വൺ സിക്സ് , പോപ്പിൻസ് , തിരുവമ്പാടി തമ്പാൻ , ടാ തടിയാ , സ്പിരിറ്റ് , നടൻ, സെല്ലുലോയ്ഡ് , ഹൗസ്ഫുൾ , ഗോഡ്സ് ഓൺ കണ്ട്രി, വേഗം , അപ്പോത്തിക്കിരി, ഒന്നും മിണ്ടാതെ , മത്തായി കുഴപ്പക്കാരനല്ല, ഹൗ ഓൾഡ് ആർ യു , ചാർളി , അനാർക്കലി , ഉട്ടോപ്യയിലെ രാജാവ്, മരുഭൂമിയിലെ ആന, കാട്ടുമാക്കാൻ, പേരറിയാത്തവർ , പുണ്യാളൻ പ്രൈവറ്റ് ലിമിറ്റഡ്, ജോർജേട്ടൻസ് പൂരം, വർണ്യത്തിൽ ആശങ്ക , തൃശ്ശിവപേരൂർ ക്ളിപ്തം, ജോമോന്റെ സുവിശേഷങ്ങൾ , ഡ്രാമ, വികടകുമാരൻ, ആമി , ഒരു പഴയു ബോമ്പ് കഥ, സവാരി, ഇളയരാജ , പൊറിഞ്ചു മറിയം ജോസ് , ദി ഗാംബ്ളർ, സൈലൻസർ എന്നീ സിനിമകളിൽ വേഷമിട്ടു.
പുരസ്കാരങ്ങൾ കേരള സംഗീത നാടക അക്കാദമി പുരസ്കാരം (2010) അവലംബം
ജയരാജ് ഇംഗ്ലീഷ് വിലാസം https://ml.wikipedia.org/wiki/Jayaraj
മികച്ച സം‌വിധായകനുള്ള ദേശീയപുരസ്കാരം നേടിയിട്ടുള്ള ഒരു മലയാളചലച്ചിത്രസം‌വിധായകനാണ്‌ ജയരാജ് എന്ന ജയരാജ് രാജശേഖരൻ നായർ .
(ജനനം: 1960) സംവിധാനം നിർവഹിച്ച ചിത്രങ്ങൾ വിദ്യാരംഭം ആകാശകോട്ടയിലെ സുൽത്താൻ ഹൈവേ പൈതൃകം ജോണി വാക്കർ ശാന്തം കണ്ണകി കളിയാട്ടം കരുണം ദേശാടനം ഗുൽമോഹർ സ്നേഹം തിളക്കം ഫോർ ദ് പീപ്പിൾ ഓഫ് ദ് പീപ്പിൾ അശ്വാരൂഡൻ റെയിൻ റെയിൻ കം എഗെയിൻ ഒറ്റാൽ പുരസ്കാരങ്ങൾ ദേശീയ ചലച്ചിത്രപുരസ്കാരം 1998 - മികച്ച സം‌വിധായകൻ ( കളിയാട്ടം ) 2001 - മികച്ച ചിത്രത്തിന്റെ സം‌വിധായകൻ ( ശാന്തം ) 2007-  നോൺ-ഫിക്ഷൺ വിഭാഗത്തിലെ മികച്ച ഹ്രസ്വചിത്രം "വെള്ളപ്പൊക്കത്തിൽ" എന്ന ചിത്രത്തിന്‌ 2014 - മികച്ച പരിസ്ഥിതി ചിത്രത്തിനുള്ള ദേശീയ ചലച്ചിത്രപുരസ്കാരം ( ഒറ്റാൽ ) 2017 - മികച്ച സംവിധായകനുള്ള ദേശീയ ചലച്ചിത്ര പുരസ്കാരം ( ഭയാനകം ) 2017 - മികച്ച അവലംബിത തിരക്കഥയ്ക്കുള്ള ദേശീയ ചലച്ചിത്ര പുരസ്കാരം ( ഭയാനകം ) കേരളസംസ്ഥാന ചലച്ചിത്രപുരസ്കാരങ്ങൾ 1992 - മികച്ച രണ്ടാമത്തെ ചിത്രത്തിന്റെ സം‌വിധായകൻ  ( കുടുംബസമേതം ) 1996 - മികച്ച സം‌വിധായകൻ ( ദേശാടനം ) 1997 - ജനപ്രീതിയും കലാമൂല്യവുമുള്ള മികച്ച ചിത്രത്തിന്റെ സം‌വിധായകൻ ( കളിയാട്ടം ) 1999 - മികച്ച ചിത്രത്തിന്റെ നിർമ്മാതാവ് ( കരുണം ) 1999 - മികച്ച ചിത്രത്തിന്റെ സം‌വിധായകൻ ( കരുണം ) 2014 - മികച്ച ചിത്രത്തിന്റെ സം‌വിധായകൻ ( ഒറ്റാൽ ) അവലംബം ↑ പുറമെ നിന്നുള്ള കണ്ണികൾ All in the name of God Archived 2007-03-09 at the Wayback Machine .
The Hindu - July 5, 2005 ഇന്റർനെറ്റ് മൂവി ഡാറ്റാബേസിൽ നിന്ന് ജയരാജ്
ഡിഗ്രി ഇംഗ്ലീഷ് വിലാസം https://ml.wikipedia.org/wiki/Degree ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഡിഗ്രി എന്ന വാക്കിനാൽ വിവക്ഷിക്കാവുന്ന നിരവധി കര്യങ്ങളുണ്ട് അക്കാദമിക ഡിഗ്രികൾ ബാച്ചിലേഴ്സ് ഡിഗ്രി മാസ്റ്റേഴ്സ് ഡിഗ്രി ഡിഗ്രി (കോൺ) ഡിഗ്രി ചിഹ്നം ഡിഗ്രി (ഊഷ്മാവ്) ഫ്രീമേസൺ ഡിഗ്രി
ഡിഗ്രി (കോൺ) ഇംഗ്ലീഷ് വിലാസം https://ml.wikipedia.org/wiki/Degree_(angle) ഒരു ഡിഗ്രി ചുവപ്പ് നിറത്തിലും എൺപത്തിയൊമ്പത് ഡിഗ്രി നീല നിറത്തിലും കാണിച്ചിരിക്കുന്നു
ഡിഗ്രി (പൂർണ്ണമായി, ആർക്ക് അല്ലെങ്കിൽ ആർക്ക് ഡിഗ്രി) എന്നത് സാധാരണയായി ° (ഡിഗ്രി ചിഹ്നം) കൊണ്ട് സൂചിപ്പിക്കുന്ന പ്രതല കോണിന്റെ അളവാണ്.
പൂർണ്ണമായി കറങ്ങിവന്നാൽ ഈ അളവ് 360 ഡിഗ്രിയാണ്.
ഡിഗ്രി യഥാർഥത്തിൽ ഒരു എസ്‌ഐ യൂണിറ്റല്ല , കോണീയ അളവിന്റെ എസ്‌ഐ യൂണിറ്റ് റേഡിയൻ ആണ്.
പക്ഷേ, ഡിഗ്രിയെ എസ്‌ഐ ബ്രോഷറിൽ ഒരു സ്വീകാര്യമായ യൂണിറ്റായി പരാമർശിക്കുന്നുണ്ട്.
ഒരു പൂർണ്ണ ഭ്രമണം 2 π റേഡിയൻ‌സിന് തുല്യമായതിനാൽ, ഒരു ഡിഗ്രി π/180 റേഡിയൻ‌സിന് തുല്യമാണ്.
ചരിത്രം ഒരു ഇക്വിലാറ്ററൽ കോഡ് (ചുവപ്പ്) ഉള്ള ഒരു വൃത്തം.
ഈ ചാപത്തിന്റെ അറുപതിൽ ഒന്ന് ഒരു ഡിഗ്രിയാണ്.
അത്തരം ആറ് കോഡുകൾ വൃത്തം പൂർത്തിയാക്കുന്നു.
ഭ്രമണങ്ങളുടെയും കോണുകളുടെയും ഒരു യൂണിറ്റായി ഡിഗ്രി തിരഞ്ഞെടുക്കുന്നതിനുള്ള യഥാർത്ഥ പ്രചോദനം അജ്ഞാതമാണ്.
ഒരു സിദ്ധാന്തം പറയുന്നത് ഡിഗ്രിയുടെ തിരഞ്ഞെടുപ്പിന് കാരണം, 360 എന്നത് ഒരു വർഷത്തിലെ ഏകദേശം ദിവസങ്ങളുടെ എണ്ണമാണ് എന്നതിനാലാണെന്നാണ്.
പുരാതന ജ്യോതിശാസ്ത്രജ്ഞർ, വർഷത്തിലുടനീളം എക്ലിപ്റ്റിക് പാതയിലൂടെ സഞ്ചരിക്കുന്ന സൂര്യൻ ഓരോ ദിവസവും, ഏകദേശം ഒരു ഡിഗ്രി മുന്നേറുന്നതായി കണ്ടെത്തിയിരുന്നു.
പേർഷ്യൻ കലണ്ടർ, ബാബിലോണിയൻ കലണ്ടർ പോലുള്ള ചില പുരാതന കലണ്ടറുകളിൽ 360 ദിവസം ചേരുന്നനത് ആയിരുന്നു ഒരു വർഷം.
360 ദിവസമുള്ള ഒരു കലണ്ടറിന്റെ ഉപയോഗം സെക്സാജെസിമൽ സംഖ്യകളുടെ ഉപയോഗവുമായി ബന്ധപ്പെട്ടിരിക്കാം എന്ന് കരുതപ്പെടുന്നു.
മറ്റൊരു സിദ്ധാന്തം, ബാബിലോണിയക്കാർ വൃത്തത്തെ ഒരു സമഭുജ ത്രികോണത്തിന്റെ കോണിനെ ഉപയോഗിച്ച് അടിസ്ഥാന യൂണിറ്റായി വിഭജിച്ചു എന്നാണ്, അതിനെ അവരുടെ സെക്സാജെസിമൽ സംഖ്യാ സമ്പ്രദായത്തെ തുടർന്ന് 60 ഭാഗങ്ങളായി വീണ്ടും വിഭജിച്ചു.
ബാബിലോണിയൻ ജ്യോതിശാസ്ത്രജ്ഞരും അവരുടെ ഗ്രീക്ക് പിൻഗാമികളും ഉപയോഗിച്ച ആദ്യകാല ത്രിഗുണമിതി ഒരു വൃത്തത്തിന്റെ കോഡുകളെ അടിസ്ഥാനമാക്കിയുള്ളതാണ്.
അരിസ്റ്റാർക്കസ് ഓഫ് സമോസും ഹിപ്പാർക്കസും, ബാബിലോണിയൻ ജ്യോതിശാസ്ത്ര പരിജ്ഞാനവും സാങ്കേതികതകളും വ്യവസ്ഥാപിതമായി ഉപയോഗപ്പെടുത്തിയ ആദ്യകാല ഗ്രീക്ക് ശാസ്ത്രജ്ഞരാണെന്ന് കരുതുന്നു.
ടിമോചാരിസ്, അരിസ്റ്റാർക്കസ്, അരിസ്റ്റില്ലസ്, ആർക്കിമിഡീസ് , ഹിപ്പാർക്കസ് എന്നിവരാണ് 60 ആർക്ക് മിനിറ്റിന്റെ 360 ഡിഗ്രിയിൽ വൃത്തത്തെ വിഭജിച്ച ആദ്യത്തെ ഗ്രീക്കുകാർ.
ഒരു വൃത്തത്തെ 60 ഭാഗങ്ങളായി വിഭജിക്കുന്ന ലളിതമായ സെക്സാജെസിമൽ സമ്പ്രദായമാണ് എറാത്തോസ്റ്റെനെസ് ഉപയോഗിച്ചത്.
വൃത്തത്തെ 360 ഭാഗങ്ങളായി വിഭജിക്കുന്ന രീതി പുരാതന ഇന്ത്യയിലും രേഖപ്പെടുത്തിയിട്ടുണ്ട്, ഋഗ്വേദത്തിൽ ഇത് വ്യക്തമാണ്.
360 എന്ന സംഖ്യ തിരഞ്ഞെടുക്കുന്നതിനുള്ള മറ്റൊരു പ്രചോദനം അത് എളുപ്പത്തിൽ വിഭജിക്കാവുന്നതാണ് എന്നതുമാവാം: 360 ന് 24 ഡിവൈസറുകൾ ഉണ്ട്.
കൂടാതെ, 7 ഒഴികെ 1 മുതൽ 10 വരെയുള്ള എല്ലാ സംഖ്യകളാലും ഇത് വിഭജിക്കപ്പെടുന്നു.
ലോകത്തെ 24 സമയ മേഖലകളായി വിഭജിക്കുന്നത് പോലുള്ള ഉപയോഗപ്രദമായ നിരവധി ആപ്ലിക്കേഷനുകൾ ഈ രീതിക്കുണ്ട്.
പല പ്രായോഗിക ആവശ്യങ്ങൾക്കും, ഡിഗ്രി മതിയായ കൃത്യത നൽകുന്ന ഒരു ചെറിയ കോണാണ്.
കൂടുതൽ കൃത്യതയോടെ രേഖപ്പെടുത്താൻ, ജ്യോതിശാസ്ത്രത്തിലോ ഭൂമിശാസ്ത്രപരമായ കോർഡിനേറ്റുകളിലോ ( അക്ഷാംശവും രേഖാംശവും ) ഡിഗ്രി അളവുകൾ ദശാംശ ഡിഗ്രികൾ ഉപയോഗിച്ച് എഴുതാറുണ്ട്, ഉദാഹരണത്തിന്, 40.1875°.
പകരമായി, പരമ്പരാഗത സെക്‌സാജെസിമൽ യൂണിറ്റ് ഉപവിഭാഗങ്ങളും ഉപയോഗിക്കാം.
അതായത്, ഒരു ഡിഗ്രിയെ 60 മിനിറ്റ് (ആർക്ക്) , ഒരു മിനിറ്റിനെ 60 സെക്കൻഡ് (ആർക്ക്) എന്നിങ്ങനെ തിരിച്ചിരിക്കുന്നു.
ഡിഗ്രി-മിനിറ്റ്-സെക്കൻഡ് ഉപയോഗത്തെ ഡിഎംഎസ് നൊട്ടേഷൻ എന്നും വിളിക്കുന്നു.
ആർക്ക് മിനിറ്റ് ആർക്ക് സെക്കന്റ് എന്നും വിളിക്കപ്പെടുന്ന ഈ ഉപവിഭാഗങ്ങളെ യഥാക്രമം ഒരൊറ്റ പ്രൈം ('), ഇരട്ട പ്രൈം (") എന്നിവ ഉപയോഗിച്ച് (ഉദാഹരണത്തിന്, 40.1875° = 40° 11′ 15″ ), അല്ലെങ്കിൽ, ഉദ്ധരണി അടയാളം ഉപയോഗിച്ച് സൂചിപ്പിക്കുന്നു.
ആർക്ക് സെക്കന്റ് ഘടകങ്ങൾക്ക് ദശാംശങ്ങൾ ഉപയോഗിച്ച് കൂടുതൽ കൃത്യത നൽകാം.
അളവ് സുഗമമാക്കുന്നതിന് മാരിടൈം ചാർട്ടുകൾ ഡിഗ്രിയിലും ദശാംശ മിനിറ്റിലും അടയാളപ്പെടുത്തിയിരിക്കുന്നു; 1 മിനിറ്റ് അക്ഷാംശം എന്നത് 1 നോട്ടിക്കൽ മൈൽ ആണ്.
ഉദാഹരണത്തിന് 40 ° 11.25′ അല്ലെങ്കിൽ 11′25 അല്ലെങ്കിൽ 11′.25 എന്നിങ്ങനെ എഴുതുന്നു).
ഇതര യൂണിറ്റുകൾ ഡിഗ്രികളും റേഡിയനുകളും പരിവർത്തനം ചെയ്യുന്നതിനുള്ള ഒരു ചാർട്ട്
പ്രായോഗിക ജ്യാമിതിക്ക് അപ്പുറത്തുള്ള മിക്ക ഗണിതശാസ്ത്ര ജോലികളിലും, കോണുകളെ, സാധാരണയായി ഡിഗ്രികളേക്കാൾ റേഡിയൻസിലാണ് അളക്കുന്നത്.
ഇതിന് പല കാരണങ്ങളുണ്ട്; ഉദാഹരണത്തിന്, ത്രികോണമിതി ഫംഗ്ഷനുകൾക്ക് റേഡിയൻസിൽ അവയുടെ ആർഗ്യുമെന്റുകൾ പ്രകടിപ്പിക്കുമ്പോൾ ലളിതവും കൂടുതൽ "സ്വാഭാവികവുമായ" ഗുണങ്ങളുണ്ട്.
ഈ പരിഗണനകൾ 360 എന്ന സംഖ്യയുടെ സൌകര്യപ്രദമായ വിഭജനത്തെ മറികടക്കുന്നു.
ഒരു പൂർണ്ണമായ ടേൺ (360 °) 2 π റേഡിയൻസാണ്, അതുപോലെ 180 ° എന്നത് π റേഡിയൻസിന് തുല്യമാണ്, അല്ലെങ്കിൽ സമമായി, 1° = π ⁄ 180 .
ടേൺ (അല്ലെങ്കിൽ റവലൂഷൻ, പൂർണ്ണ വൃത്തം, പൂർണ്ണ ഭ്രമണം, സൈക്കിൾ എന്നൊക്കെ പറയുന്നു) എന്ന വാക്ക് സാങ്കേതികവിദ്യയിലും ശാസ്ത്രത്തിലും ഉപയോഗിക്കുന്നുണ്ട് .
ഒരു ടേൺ 360° ക്ക് തുല്യമാണ്.
മെട്രിക് സമ്പ്രദായത്തിന്റെ കണ്ടുപിടുത്തത്തോടെ, പത്തിന്റെ ശക്തികളെ അടിസ്ഥാനമാക്കി, ഡിഗ്രികളെ ഗ്രേഡ് അല്ലെങ്കിൽ ഗോൺ എന്ന് വിളിക്കുന്ന ദശാംശ "ഡിഗ്രി" ഉപയോഗിച്ച് മാറ്റിസ്ഥാപിക്കാനുള്ള ശ്രമം നടന്നു.
ഇതിൽ ഒരു സമകോണം 100 ഗോണിന് തുല്യമാണ്, 400 ഗോൺ  ഒരു പൂർണ്ണ വൃത്തമാകും (1° = 10 ⁄ 9 ഗോൺ).
ഈ ആശയം നെപ്പോളിയൻ ഉപേക്ഷിച്ചുവെങ്കിലും, നിരവധി മേഖലകളിൽ ഗ്രേഡുകൾ ഉപയോഗിക്കുന്നത് തുടർന്നു, കൂടാതെ നിരവധി ശാസ്ത്രീയ കാൽക്കുലേറ്ററുകൾ ഇത് പിന്തുണയ്ക്കുന്നുണ്ട്.
ഒന്നാം ലോകമഹായുദ്ധത്തിൽ ഫ്രഞ്ച് പീരങ്കി കാഴ്ചകൾക്കൊപ്പം ഡെസിഗ്രേഡുകൾ (1⁄4000) ഉപയോഗിച്ചിരുന്നു.
ഇതും കാണുക കോമ്പസ് ഡിഗ്രി ഓഫ് കർവേചർ ജിയോഗ്രാഫിക് കോർഡിനേറ്റ് സിസ്റ്റം ഗ്രേഡിയൻ മെറിഡിയൻ ആർക്ക് സ്ക്വയർ ഡിഗ്രി സ്റ്റെറാഡിയൻ കുറിപ്പുകൾ പരാമർശങ്ങൾ പുറത്തേക്കുള്ള കണ്ണികൾ , with interactive animation
ഡിങ്ക ജനത ഇംഗ്ലീഷ് വിലാസം https://ml.wikipedia.org/wiki/Dinka_people
ആഫ്രിക്കയിലെ നൈൽ നദിതടപ്രദേശത്ത് വസിക്കുന്ന ഒരു ജനവിഭാഗമാണ് ഡിങ്ക .
ആഫ്രിക്കയിലെ ഏറ്റവും ഉയരം കൂടിയ ജനതകളിൽ ഒന്നാണ് ഡിങ്ക.
അവരുടെ ശരാശരി ഉയരം അഞ്ച് അടി പതിനൊന്നര ഇഞ്ചാണെന്ന് 1953 ൽ നടത്തിയ ഒരു പഠനം കണ്ടെത്തി.
ഇവരുടെ വാസസ്ഥല പ്രദേശം കൂടുതലും ദക്ഷിണ സുഡാനിലാണ് .
2008 ൽ സുഡാൻ സർക്കാർ നടത്തിയ സെൻസസ് അനുസരിച്ച് ഇവരുടെ ജനസംഖ്യ 45 ലക്ഷം ആയിരുന്നു.
ഒരു നിലോട്ടിക് ഭാഷയായ ഡിങ്ക ഭാഷയാണ് ഇവർ സംസാരിക്കുന്നത്.